 ዝብል ሕቶታት ከልዕሉን ክነዓዓቡን ምጅማሮም የዘንቱ ድሕሪዚ እያሱ ኣብ ስርዒት ከተማ ክነጥፍ ጀሚሩ ናይ ቃልሲ ጽሑፋት ዘንብብሉን ዝመያየጥሉን ናይ መጽናዕቲ ዋህዮ ነይርዎም ለይቲ እናተስኡ ኣብ መንደቕ ኣንጻር ደርግ ጽሑፋት እናጸሓፉ ይሓድሩ ካብ እድገት በህብረት ምስተመለሱ ሽዑ ንሽዑ ንሜዳ ክወርዱ እዩ ነይሩ ድልየቶም ኣብ ከተማ ስርዒት እናጠናኸሩ ክጸንሑ ስለዝተነገሮም ግን ንኣስታት ሓደ ዓመት ክጽበዩ ነይርዎም መግለጺ ስእሊ, እያሱ ኣብ ንእስነቱ ኣብ መወዳእታ ሓሳብ ልቦም ሰሚሩ ሓምለ 1968 ንሜዳ ክወጹ ተፈቐደሎም እያሱን ጫልቱን ቆልዑ እንከለዉ ኩልሻብ ሓምለ 5 ብሓደ እዮም ዘሕልፍዋ ነይሮም ምኽንያቱ በዓል ሓወርያ ስለዝኾነ ዕንጉታ ሕምባሸኦም ሒዞም ጭጉራፎም እናንጎዱ እንዳ ደጃት ኣብርሃ ሓሊፎም እናተጻወቱ እዮም ዓብዮም እታ ንገድሊ ዝወጹላ መዓልቲውን ሓወርያ ነይራ - 5 ሓምለ 1968 ንጸወታ ከይኮነስ ንመስዋእቲ ጭጉራፍ ዘይኮነስ ጥይት ከንጉዱ ሕምባሻ ዘይኮነስ ጀዲድን መርፍእን ሒዞም ንሜዳ ወፊሮም ኣብታ መዓልቲ ንእያሱን ጫልቱን ሓዊሱ ትሸዓተ ኾይኖም እዮም ወጺኦም ንዓኣቶም ተራ መዓልቲ ኣይነበረትን ኣደ እያሱ ማማ ኣሰገደች ግን ከም ኩሉ መዓልቲ እያ መሲላተን ነይራ እያሱ ኣብታ ዝኸደላ መዓልቲ ምስ ሓደ ዓርኩ ኣብ ገዝኡ ምሕዳሩ ይዝክራ ገስጊሱ ተሲኡ ንመሓዝኡ ከፋንዎ ምዃኑ እንትነግረን እውን ኣይጠርጠራን ማማ ምሳሕ ኣይትጸበይኒ ኢልወን ከምዝወጸ ይዝክራ ኣብ ማይ መገልታ ትወርዱ ካብ ማይ መገልታ ንምብራቕ ገጽኩም ስቕ ኢልኩም ኪዱ ዕዳጋ ሮቡዕ ዝበሃል ቦታ ክትረኽቡ ኢኹም ተባሂሉ እዩ ተነጊሩና ይብል ጫልቱ ማይ መገልታ ቅድሚ ንዓድግራት ምብጻሕካ እትርከብ ንእሽቶ ናይ ገጠር መንደር እያ ዝነበረት ትሸዓቲኦም ናብ ማይ መገልታ ኢሎም ትኬት እንተቖሪጾም ጥርጣረ ክፈጥር ከምዝኽእል ስለዝሰግኡ ንዓድግራት ኢሎም እዮም ተሳፊሮም ኣብ ማይ መገልታ ምስበጽሑ ካብታ ዝተሳፈሩላ ኣውቶቡስ ሓጂ ዓብዱ ወሪዶም ከምቲ ዝተብሃልዎ ንምብራቕ ገጾም ገስገሱ እቲ መገዲ ኣይፈልጥዎን ነቲ መገዲ ዝፈልጥ ሓደ ገባር ግን ከም ኣጋጣሚ ተሓዊስዎም መገዲ ዝመርሐኩም ሰብ ክህሉ እዩ ተባሂሉ ኣይተነገረናን ይብል ጫልቱ ነዚ ድማ እዩ ናይቲ ገባር ኣብ መገዶም ምሕዋሱ ዘይፈተውዎ ብእንግሊዝኛ ድማ እንታይ ኾይኑ እዩ እዚ ገባር ምፍላይ ኣብዩና? ኢሎም ሓመይዎ ወዮ ገባር ግን እንግሊዘኛ ዝሰምዕ ነበረ እቲ መገዲ ዝመርሖም ገባር ተምሃራይ ዝነበረን ወዲ ብርሽ ዝበሃል ተጋዳላይ ምዃኑን ደሓር እዮም ፈሊጦም እያሱን ብጾቱን ካብ ዕዳጋ ሮቡዕ ናብቲ ዝዕለምሉ ዓሳጋራ ዝበሃል መሬት ዓፋር ትጉዕዝ ክሓድሩ ኣጋግዘ ጉዕዞ ጀመሩ ኣብ መቐለ ግን እናመሰየ ምስከደ ከብዲ ኣደ እያሱ ክሕቆን ጀመረ ማማ ኣሰገደች እዚ ቆልዓ ናበይ ኣቢሉ? 